CELEX: 32019L1845
Language: sl
Date: 2019-08-08 00:00:00
Title: Delegirana direktiva Komisije (EU) 2019/1845 z dne 8. avgusta 2019 o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi bis(2-etilheksil)ftalata (DEHP) v nekaterih gumijastih sestavnih delih, ki se uporabljajo v sistemih motorja, zaradi prilagoditve znanstvenemu in tehničnemu napredku (Besedilo velja za EGP)

5.11.2019   
               
               
                  SL
               
               
                  Uradni list Evropske unije
               
               
                  L 283/38
               
            
         DELEGIRANA DIREKTIVA KOMISIJE (EU) 2019/1845
         z dne 8. avgusta 2019
         o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi bis(2-etilheksil)ftalata (DEHP) v nekaterih gumijastih sestavnih delih, ki se uporabljajo v sistemih motorja, zaradi prilagoditve znanstvenemu in tehničnemu napredku
         
            (Besedilo velja za EGP)
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
         ob upoštevanju naslednjega:
         
                     (1)
                  
                  
                     Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje nevarnih snovi iz Priloge II k navedeni direktivi. Ta zahteva se ne uporablja za uporabe iz Priloge III k Direktivi 2011/65/EU.
                  
               
                     (2)
                  
                  
                     Različne kategorije električne in elektronske opreme, za katere se uporablja Direktiva 2011/65/EU, so naštete v Prilogi I k navedeni direktivi.
                  
               
                     (3)
                  
                  
                     Bis(2-etilheksil)ftalat (DEHP) je omejena snov iz Priloge II k Direktivi 2011/65/EU. Komisija je 29. junija 2017 prejela zahtevek, pripravljen v skladu s členom 5(3) Direktive 2011/65/EU, za izjemo, ki se navede v Prilogi III k tej direktivi, glede uporabe DEHP za gumijaste dele, kot so O-tesnila, tesnila, blažilniki vibracij, plombe, cevi, obročki in zaporni pokrovi, ki se uporabljajo v sistemih motorja, vključno z izpušnimi sistemi in turbinskimi polnilniki, ki so namenjeni za uporabo v opremi, ki ni namenjena izključno za potrošniško uporabo (zahtevek za izjemo).
                  
               
                     (4)
                  
                  
                     Ocena zahtevka za izjemo je vključevala posvetovanja z zainteresiranimi stranmi v skladu s členom 5(7) Direktive 2011/65/EU.
                  
               
                     (5)
                  
                  
                     DEHP se doda gumijastemu materialu kot mehčalo za zagotavljanje prožnosti. Sestavni deli iz gume se uporabljajo kot prožne povezave med deli sistemov motorja in zagotavljajo preprečevanje uhajanja, zatesnitev delov motorja ter zaščito pred vibracijami ali umazanijo in tekočino v življenjski dobi motorjev.
                  
               
                     (6)
                  
                  
                     Trenutno na trgu ni na voljo drugih alternativ, ki ne bi vsebovale DEPH in bi omogočale zadostno zanesljivost za uporabe v motorjih, kjer sta potrebna dolga življenjska doba in posebne lastnosti, kot je odpornost na vse materiale, s katerimi bodo prišli v stik, (npr. gorivo, mazivno olje, hladilna sredstva, plini ali umazanija), temperaturo in vibracije.
                  
               
                     (7)
                  
                  
                     Ker ni na voljo ustreznih alternativ, nadomestitev ali odstranitev DEPH v nekaterih gumijastih delih, ki se uporabljajo v sistemih motorja, znanstveno in tehnično še vedno ni izvedljiva. Zahtevek za izjemo je v skladu z Uredbo (ES) št. 1907/2006 Evropskega parlamenta in Sveta (2), zato ne znižuje ravni varovanja okolja in zdravja, ki jo zagotavlja navedena uredba.
                  
               
                     (8)
                  
                  
                     Zato je primerno odobriti zahtevek za izjeme, tako da se uporabe, zajete v zahtevku, glede električne in elektronske opreme kategorije 11 iz Priloge I k Direktivi 2011/65/EU, vključijo v Prilogo III k Direktivi 2011/65/EU.
                  
               
                     (9)
                  
                  
                     Izjemo bi bilo treba odobriti za najdaljše obdobje veljavnosti petih let od 22. julija 2019 v skladu s členom 4(3) in prvim pododstavkom člena 5(2) Direktive 2011/65/EU. Glede na rezultate nenehnih prizadevanj za iskanje ustreznih nadomestkov ni verjetno, da bi obdobje veljavnosti te izjeme negativno vplivalo na inovacije.
                  
               
                     (10)
                  
                  
                     Direktivo 2011/65/EU bi bilo zato treba ustrezno spremeniti –
                  
               SPREJELA NASLEDNJO DIREKTIVO:
         
            Člen 1
            Priloga III k Direktivi 2011/65/EU se spremeni, kakor je navedeno v Prilogi k tej direktivi.
         
         
            Člen 2
            
               1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. aprila 2020. Komisiji nemudoma sporočijo besedilo navedenih predpisov.
               Navedene predpise uporabljajo od 1. maja 2020.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice sporočijo Komisiji besedilo temeljnih določb predpisov nacionalnega prava, sprejetih na področju, ki ga ureja ta direktiva.
            
         
         
            Člen 3
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Ta direktiva je naslovljena na države članice.
         
         
            V Bruslju, 8. avgusta 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 174, 1.7.2011, str. 88.
         
            (2)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (UL L 396, 30.12.2006, str. 1).
      
      
         
            PRILOGA
            V Prilogi III k Direktivi 2011/65/EU se doda naslednji vnos 43:
            
               
                           „43
                        
                        
                           Bis(2-etilheksil)ftalat v gumijastih sestavnih delih sistemov motorja, zasnovanih za uporabo v opremi, ki ni namenjena izključno uporabi za potrošnike in če plastificirani material ne pride v stik s človeško sluznico ali daljši stik s človeško kožo, koncentracija bis(2-etilheksil)ftalata pa ne presega:
                           
                                       (a)
                                    
                                    
                                       30 mas. % gume za
                                       
                                                   (i)
                                                
                                                
                                                   premaze tesnil;
                                                
                                             
                                                   (ii)
                                                
                                                
                                                   tesnila iz trde gume ali
                                                
                                             
                                                   (iii)
                                                
                                                
                                                   sestavne dele iz gume, vključene v sklope vsaj treh sestavnih delov, ki uporabljajo električno, mehansko ali hidravlično energijo za delo in so pritrjeni na motor;
                                                
                                             
                                 
                                       (b)
                                    
                                    
                                       10 mas. % gume za sestavne dele, ki vsebujejo gumo in niso navedeni v točki (a).
                                    
                                 Za namene tega vnosa ‚daljši stik s človeško kožo‘ pomeni neprekinjen stik, daljši od 10 minut, ali stik s prekinitvami, ki traja 30 minut, na dan.
                        
                        
                           Uporablja se za kategorijo 11; preneha veljati 21. julija 2024.“